Lav et referat af nedenstående tekst:

Tekst:
Torsdag aften var en spøgelsesbilist skyld i et voldsomt uheld på den nordjyske motorvej E45. Ved afkørsel 16 Hjallerup kørte spøgelsesbilisten ind i en anden bil i motorvejssporet i sydgående retning, men spøgelsesbilisten kørte selv i nordgående retning – imod færdselsretningen. Nu venter der en række sigtelser mod spøgelsesbilisten, og Nordjyllands Politi er nu af den mistanke, at spøgelsesbilisten var påvirket af alkohol, det oplyser vagtchef ved Nordjyllands Politi Jesper Sørensen. Fredag skal Nordjyllands Politi tage stilling til, om de vil fremstille den mandlige spøgelsesbilist i grundlovsforhør, men fredag morgen er det endnu ikke afgjort, men Nordjyllands Politi overvejer, om manden skal sigtes for at forvolde fare for andres liv og førlighed. Vagtchefen oplyser ligeledes, at den mandlige spøgelsesbilist har været på operationsbordet på Aalborg Sygehus, og at hans tilstand nu betegnes som stabil, men at han er lagt i kunstig koma, som han forventes at blikke vækket fra i løbet af fredag formiddag.

Referat:
Nordjyllands Politi overvejer fredag, om spøgelsesbilisten fra torsdag aften skal fremstilles i grundlovsforhør.